recursal/SuperWikiNEXT-32B huggingface dataset:
**רוק ניסיוני** (או **אַוַונרוק**, avant-rock) הוא תת-ז'אנר ניסיוני במוזיקת רוק המותח את גבולות הקומפוזיציה ואת טכניקת ההופעות הנפוצות וגם מתנסה עם אלמנטים בסיסיים של רוק. אמני הז'אנר שואפים להתחדש ולהשתחרר ממוזיקת הרוק הקיימת. חלק מהמאפיינים של הז'אנר הם ביצוע של אלתורים, אינסטרומנטציה משונה, השפעות מהאוונגרד, מילים או קטעים כליים משונים, מבנים וקצבים משונים תוך דחייה של שאיפות להצלחה מסחרית.

מתחילתה הייתה מוזיקת רוק ניסיונית, אך רק בשנות השישים המאוחרות החלו ליצור קומפוזיציות ארוכות ומורכבות. ב-1967 הז'אנר היה זמין מסחרית בתור מוזיקת פופ, אך בשנת 1970 המבצעים גרמו נזק לעצמם עד לחוסר הצלחה. בגרמניה, הקראוטרוק שילב אלמנטים של אלתורים ורוק פסיכדלי עם אוונגרד ויצירות קלאסיות עכשוויות. בשנות השבעים היותר מאוחרות, הכלאה מוזיקלית התרחשה ביחד עם הפיתוח של פאנק (Punk), גל חדש, ניסויים מסוג עשה זאת בעצמך, ומוזיקה אלקטרונית. קצבים מפאנק (Funk) ופיוז'ן החלו להיות משולבים בתוך הרוק הניסיוני.

לגל הראשון של קבוצות רוק ניסיוני בשנות השמונים היו מעט מוסכמות למוזיקה. מאוחר יותר בעשור, רוק ניסיוני קיבל אלמנטים ממוזיקה פסיכדלית שהייתה שונה מהמודעות העצמית והערנות של הפוסט-פאנק המוקדם יותר. בשנות התשעים, תנועה קטנה בשם פוסט-רוק הייתה הצורה הדומיננטית של רוק ניסיוני. בשנות ה-2010, המושג "רוק ניסיוני" הידרדר לשימוש רנדומלי וחסר משמעות. חלק גדול מלהקות הרוק מסווגות בעזרת תחיליות כגון "פוסט-" ו-"קראוט-".

קישורים חיצוניים
----------------

ויקישיתוף מדיה וקבצים בנושא **רוק ניסיוני** בוויקישיתוף

הערות שוליים
------------

1. ↑  Rosenberg, Stuart. **Rock and roll and the American landscape : the birth of an industry and the expansion of the popular culture, 1955-1969**, Bloomington, Ind.: iUniverse, 2009, עמ' 179
2. ↑  **All music guide to electronica : the definitive guide to electronic music**, San Francisco: Backbeat Books, 2001, עמ' 10
3. ↑  Martin, Bill, 1956-, **Listening to the future : the time of progressive rock, 1968-1978**, Chicago, Ill.: Open Court, 1998, עמ' עמוד 93
4. ↑  Experimental Rock Music Genre Overview | AllMusic, AllMusic
רבי **שמואל קלעי** (ה'ר"ס, 1500 בערך, טריקלה, יוון - ה'שמ"ה, 1585 בערך), רב ופוסק הלכה, מחכמי ורבני יהדות יוון במאה ה-16. רבה של העיר היוונית ארטה.

ביוגרפיה
--------

שמואל קלעי נולד בטריקלה שבחבל תסליה בצפון מערב יוון, לרב משה קלעי.

בצעירותו למד תורה בוונציה; מפי הרב דוד הכהן, "הרד"ך" מקורפו; ומפי הרבנים: רבי בנימין ב"ר שמריה, ורבי חייא מאיר.

נשא לאשה את בתו של הרב בנימין ב"ר מתתיה, מחבר ספר השו"ת הנודע "בנימין זאב".

רבי שמואל קלעי נהג לענות לשואליו בכל רחבי אירופה ובפרט בקהילות היהודיות ביוון, וחלק מתשובותיו כונסו לאחר פטירתו בספר השו"ת "משפטי שמואל" (ונציה שנ"ט). תשובות אחדות שלו משוקעות בספרו של חמיו, "בנימין זאב".

הוא התמנה לשמש ברבנות העיר ארטה, וכיהן בה כאב בית דין וכראש ישיבה. עמו כיהן בבית הדין המקומי גם הרב שלמה ברוך. הוא היה מיודד עם גדולי רבני דורו, כמו: רבי יוסף טאיטאצאק, שהיה מבוגר ממנו; ותלמידו, רבי שמואל די מדינה.

לקריאה נוספת
------------

* מאיר בניהו, מבוא לשו"ת משפטי שמואל, בתוך: **שו"ת משפטי שמואל לר' שמואל קלעי**, ירושלים: יד הרב נסים, תשמ"ט, עמ' ז-כב.

קישורים חיצוניים
----------------

* שמואל קלעי, במהדורת 1901–1906 של האנציקלופדיה היהודית (באנגלית)

ספרו
* ****משפטי שמואל****, מהדורת ונציה, שנ"ט, באתר היברובוקס
**שמואל ("מולא") צייטלין** (~1914 – ?) היה קריקטוריסט ומאייר ישראלי יליד האימפריה הרוסית.

ביוגרפיה
--------

שמואל צייטלין נולד בסימפרופול שברוסיה, ובשנת 1922, בילדותו, עלה לארץ ישראל עם משפחתו. בנעוריו למד בבית הספר אחד העם בתל אביב ועסק בסוגי ספורט שונים. בשנות ה-30 של המאה ה-20 החל להתאמן באגרוף, במסגרת מועדון האגרוף "בני לאונרד". בשנת 1934 ייצג את היישוב בתחרות אגרוף שנערכה במצרים. בתקופת מלחמת העולם השנייה התגייס לצבא הבריטי. בתקופה זו יצר קריקטורות שתיארו את הווי החיים בצבא הבריטי. בנוסף, צייטלין שימש כמאייר לספרי ספורט שונים שיצאו בארץ ישראל ביניהם "מילון למונחי ההתעמלות" שפורסם בשנת 1937 בהוצאת "הפועל הצעיר" על ידי ועד הלשון העברית.

צייטלין היה חבר ב"הגנה", ובזמן מלחמת העצמאות התגייס לצה"ל. הוא שימש כקצין אימון גופני בצבא ועיצב את הדרגות הראשונות של צה"ל. בשנת 1950 התפרסם צייטלין כשערך מסע ימי, ביחד עם שמאי קנצנופולסקי, בחסקה מתל אביב לחיפה. בתקופה זו היה פעיל במסגרת מועדון הספורט "הפועל".

הערות שוליים
------------

1. 1 2  *The Wisconsin Jewish Chronicle*, 24 April 1953.
2. ↑  ראו: ג. ישראל, "עשרים שעות בלב-ים על סירה קטנטונת", '*על המשמר*, 9 במאי 1950 וגם: יצאו לדרך בחורים, באתר ארכיון הפועל.

|  |  |
| --- | --- |
| בקרת זהויות עריכת הנתון בוויקינתונים | 
* ICIA: 646124
* NLI: 987007312430105171
* LCCN: n91036043
* VIAF: 310739027
* WorldCat (עם VIAF): 310739027

 |
**שמואל פֶּרְסוֹב** (ביידיש: **פערסאָוו**; 1890, פוצ'פ – 1950, מוסקבה) היה סופר יידי סובייטי.

קורות חיים
----------

פרסוב נולד בעיירה הקטנה פוצ'פ שבפלך צ'רניגוב של האימפריה הרוסית. אביו דוד היה מלמד. למד בתלמוד תורה עד גיל 13.

בעקבות מהפכת 1905 הצטרף אל תנועת הבונד. ב-1907 היגר לארצות הברית, שם פרסם את חיבוריו הראשונים בעיתון האנרכיסטי "די פרייע ארבעטער שטימע". ב-1910 שב לרוסיה ועבד כפקיד במספר מוסדות. לאחר מהפכת פברואר החל לפרסם מאמרים כלכליים בעיתונים "דער יידישער קאמוניסט", "די קאמוניסטישע וועלט", "קולטור און בילדונג", "דער עמעס" וחארקאווער צייטונג". ב-1922 החל לפרסם חיבורים על החיים בברית המועצות. בינואר 1922 הצטרף אל קבוצת סופרי יידיש פרולטריים שהוקמה במוסקבה על ידי חיים גילדין ומשה טייטש. פרסוב כתב גם לגיליונו הראשון של העיתון "די רויטע וועלט".

ב-1933 פרסם רומן בשם "טאג און נאכט" (יום ולילה), שבו כתב בהתלהבות על ההתיישבות היהודית בבירוביג'ן.

בזמן מלחמת העולם השנייה היה חבר הוועד היהודי האנטי-פשיסטי. לאחר המלחמה כתב בשביל "אייניקייט" ומספר עיתונים וכתבי עת זרים. ב-1949 נעצר ונידון להוצאה להורג, שבוצעה ב-1950. ב-1957 שמו טוהר.

ספריו
-----

* **שערבלעך**, מאסקווע, 1922.
* **קארנברויט: דערציילונגען**, מאסקווע, 1928.
* **טאג און נאכט: דערציילונגען**, מאסקווע, 1933.
* **יאקאוו מאשקאווסקי**, מאסקווע, 1940.
* **דיינ נאמענ איז פאלק: פארצייכענונגענ וועגנ יידנ פארטיזאנער**, מאסקווע, 1944.

קישורים חיצוניים
----------------

* רשימת הפרסומים של שמואל פרסוב, בקטלוג הספרייה הלאומית
* שמואל פרסוב, במהדורת האינטרנט של האנציקלופדיה היהודית בשפה הרוסית (ברוסית)
* גנאדי אסטרייך, שמואל פרסוב, באנציקלופדיית ייִוואָ ליהודי מזרח אירופה (באנגלית)
* שמואל פרסוב, בספרייה היהודית המקוונת (באנגלית)
* שמואל פרסוב (1890-1950), דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007504649405171
* GND: 17312206X
* ISNI: 0000 0000 3278 6221
* LCCN: n84008534
* VIAF: 18612356
* WorldCat: lccn-n84008534

 |
**אנסטסיוס השני** (בלטינית:  **Anastasius II**; מת ב-19 בנובמבר 498) כיהן כאפיפיור מ-24 בנובמבר 496 ועד מותו.

אנסטסיוס השני היה בנו של כומר, וכיום הוא קבור בבזיליקת פטרוס הקדוש.

הוא כיהן במהלך השבר בין הכנסייה המערבית למזרחית. ניסיונו לאחות את הקרע בין הכנסיות, הביא לעלייתו של לאורנטיוס לאחר מותו. בשל כך ספג ביקורת על ידי ראשי הכנסייה באותה עת, ולימים מעשיו זכו לביקורת ב"ליבר פונטיפיקליס". בשל ביקורת זו מיקם אותו דנטה אליגיירי במעגל השישי בתיאור הגיהנום המופיע בספרו "הקומדיה האלוהית", המעגל השמור לכופרים. אולם, חוקרי דנטה מודרניים טוענים שמדובר בטעות, וכי האדם שדנטה התכוון אליו הוא אנסטסיוס הראשון, שהיה באותה תקופה קיסר האימפריה הביזנטית.

אנסטסיוס היה האפיפיור השני במהלך 500 השנים הראשונות של הכנסייה, אשר לא הוכר כקדוש נוצרי (הראשון היה האפיפיור ליבריוס).

קישורים חיצוניים
----------------

ויקישיתוף מדיה וקבצים בנושא **אנסטסיוס השני** בוויקישיתוף
* אנסטסיוס השני, באתר אנציקלופדיה בריטניקה (באנגלית)

|  |  |  |
| --- | --- | --- |
| **הקודם**:**גלסיוס הראשון** | **אפיפיור(רשימת האפיפיורים)** | **הבא**:**סימכוס** |

|  |  |
| --- | --- |
| בקרת זהויות עריכת הנתון בוויקינתונים | 
* GND: 11922240X
* ISNI: 0000 0000 7860 3638
* NKC: xx0025798
* NTA: 175645957
* VIAF: 50030831
* WorldCat: viaf-232083335

 |
אנסמבל **שירה חדשה** הוא הרכב מוזיקלי ישראלי שהקים המוזיקאי אמיר פרלמן בשנת 2006.

האנסמבל הוקם במטרה לבצע ולהקליט ניגונים ופיוטים ממורשת קהילות ישראל
בעיבוד להרכב קאמרי אוריינטלי המשלב כלי נגינה אותנטיים עם כלים מערביים. 

ההרכב מבצע חומרים מקוריים שנכתבו עבור ההרכב על ידי אמיר פרלמן אף הם בהשראת המוזיקה המסורתית מקהילות אשכנז, ספרד וצפון אפריקה. מרבית מחברי ההרכב הם נגנים מסצנת הג'אז הישראלית דבר הניכר בסגנון המוזיקלי של ההרכב ובעיבוד הלחנים המסורתיים אותם ההרכב מבצע. שני אלבומים שהוקלטו במהלך פרויקט זה יצאו בחברת התקליטים מגדה מקבוצת האוזן השלישית.

דיסקוגרפיה
----------

אמיר פרלמן – שירה חדשה לירושלים – 2007
בהשתתפות: אמיר פרלמן (גיטרה, עוד, בוזוקי, צ'לו ופסנתר), אורן צור (כינור), ארז מונק (כלי הקשה), זוהר פרסקו (כלי הקשה), אמיר שהאסר (כלי נשיפה), דויד אדר (מצילות וכלי הקשה).

אמיר פרלמן – תפילות מעבר למילים – 2009
בהשתתפות: אמיר פרלמן (ניהול מוזיקלי, צ'לו ובוזוקי), אורן צור (כינור), עומר הורוביץ (קלרינט), אופיר טל – פסנתר, אבי אגבבה (כלי הקשה), דני בנדיקט (מצילות וכלי הקשה).

קישורים חיצוניים
----------------

* אנסמבל שירה חדשה לירושלים, ברשת החברתית פייסבוק

הערות שוליים
------------

1. ↑  ארז שוייצר, "פיסוק רחב"; אמיר פרלמן ואנסמבל "שירה חדשה לירושלים": דם, זרע, דמעות ופסוקי קודש, באתר הארץ, 17 ביוני 2009

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 151810030
* WorldCat: viaf-151810030

 |
**ליובוב יגורובה** (ברוסית: **Любовь Егорова**; ‏נולדה ב-5 במאי 1966) היא ספורטאית סובייטית ורוסיה, בענף סקי למרחקים (קרוס קאנטרי). היא אלופה אולימפית ואלופת העולם. יגורובה בעלת 9 מדליות אולימפיות, מהן 6 זהב וזכתה במספר מדליות באליפויות העולם. היא השתתפה ב-3 אולימפיאדות.

ליובוב יגורובה נולדה בעיירה סברסק (מחוז טומסק) למשפחת פועלים. כבר בגיל 11 היא התחילה להתאמן בסקי. לאחר סיום בית הספר היא למדה במכון למאמנים בטומסק. בשנת 1982 היא זכתה באליפות ברית המועצות לנוער והחל משנת 1984 היא השתתפה בתחרויות לבוגרים. בשנת 1986 יגורובה נכללה בנבחרת ברית המועצות לבוגרים.

שיא הקריירה שלה הייתה במחצית הראשונה של שנות ה-90 כאשר היא זכתה במספר מרוצים באולימפיאדות ובאליפויות העולם. בשנת 1997, היא נפסלה עקב שימוש לא חוקים בתמריצים ומדליית הזהב שבה זכתה מאליפות העולם של אותה שנה שנערכה בטרונדהיים נורווגיה, נלקחה ממנה כמו כן נאסר עליה להשתתף בתחרויות במשך שנתיים. כתוצאה מכך היא לא השתתפה באולימפיאדה הקרובה. לאחר סיום תקופת סינון יגורובה חזרה לספורט התחרותי ואף שובצה למשלחת שהשתתפה באולימפיאדת 2002, אך היא לא זכתה באף מדליה.

בשנת 2002 יגובורה עזבה את הספורט התחרותי ועתה היא מלמדת באוניברסיטה לספורט בסנקט פטרבורג.

השתתפות בתחרויות
----------------

האולימפיאדה הראשונה של יגורובה הייתה באלברוויל 1992. במשחקים אלו יגורובה השתתפה ב-5 מרוצים. במרוצים אישיים היא זכתה ב-2 מדליות זהב וב-2 מדליות כסף. במרוץ שליחות יגורובה עם קבוצתה זכו במדליית זהב.

גם בלילהאמר 1994 יגורובה השתתפה ב-5 מרוצים. במרוצים אישיים היא זכתה ב-2 מדליות זהב ומדליית כסף. במרוץ ל-30 ק"מ יגורובה הגיע למקום החמישי. במרוץ שליחות יגורובה עם קבוצתה זכו במדליית זהב.

בשנת 2002 יגורובה הוחזרה לנבחרת רוסיה ונשלחה לסולט לייק סיטי 2002. היא השתתפה ב-2 מרוצים אישיים אך לא זכתה במדליה.

קישורים חיצוניים
----------------

ויקישיתוף מדיה וקבצים בנושא **ליובוב יגורובה** בוויקישיתוף

* ליובוב יגורובה, באתר olympedia.org
* סיכום הופעותיה באתר איגוד בסקי
* ליובוב יגורובה, באתר אנציקלופדיה בריטניקה (באנגלית)
**טופוקסוארה** (שם מדעי: *Tupuxuara*) הוא סוג של פטרוזאור גדול שחי בצפון סין בתור הקרטיקון הקדום. בצורתו הוא היה פטרוזאור גדול בעל כרבולת שהזכירה את כרבולת הטפג'ריים, אך הייתה מוצקה יותא. הפטרוזאור התגלה בברזיל ב-1998 בידי החוקרים אלכסנדר קלנר ודיוגנז דה אלמיידה קמפוס ונקרא על שם שד ממיתולגיית שבט הטופי הבריזלאי. נמצאו בסוגו של הפטרוזאור 3 מינים דומים.

מאפיינים
--------

הטופוקסוארה היה פטרוזאור בעל כרבולת ארוכה מאוד, באורך 130 ס"מ שנראתה כמו מפרשית נטויה ומעוגלת מעט ובעל מוטת כנפיים של 5.5 מטרים. הלסתות של היצור היו ארוכות וחסרות שיניים והעיניים היו קרובות מאוד אליהם. מרכז הלסת היה חלול וכנראה עטה רקמת עור. הכרבולת הגדולה אולי סייעה לפטרוזאור לדאות ביעילות ואולי גם להרתיע יריבים ולמשוך נקבות. 

יצור זה חי כנראה לחופי ימים ושם תפס דגים. חוקרים אחרים חושבים שהיה דווקא אוכל פירות מהעצים ושהוא היה פעיל במשך היום.

בתרבות
------

יצור זה הופיע במשחק עולם היורה: המשחק.

קישורים חיצוניים
----------------

ויקישיתוף מדיה וקבצים בנושא **טופוקסוארה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |
**לי בין** או בכינויו המערבי **ויליאם לי** (בסינית: **李斌**; פין-יין: **Lǐ Bīn**; נולד ב-9 באוגוסט 1974) הוא מיליארדר ויזם היי-טק סדרתי סיני. לי ידוע בעיקר כמייסד ומנכ"ל חברת הרכבים החשמליים החדשנית ניאו, אשר בשלה הוא מכונה "אילון מאסק הסיני". 

בדצמבר 2020 *פורבס* העריך את שוויו בכ-7.8 מיליארד דולר. לי ייסד, והשקיע במעל 40 חברות בתחום האינטרנט, ותעשיית רכב.

לי נולד ב-1974 באנחויי בחווה לייצור חלב, הוא עבד בזמן שלמד בבית הספר. מגיל 7 הוא ומשפחתו חסכו כסף כדי שיוכל ללמוד באוניברסיטה. הוא אכן למד לבסוף באוניברסיטת בייג'ינג וסיים עם תואר ראשון בסוציולוגיה ומשפט.

פרסים
-----

* יזם השנה של GQ לשנת 2017
* איש השנה של אגודת סוחרי הרכב 2017
* נבחר לאחד מעשרת האישים המובילים בתחום הכלכלה בסין בשנת 2017

הערות שוליים
------------

1. ↑  "William Li". *Forbes* (באנגלית). נבדק ב-2019-02-25.
2. ↑  "Tesla's success sparks China's electric cars race - Business - Chinadaily.com.cn". *www.chinadaily.com.cn*. נבדק ב-2019-02-25.
3. ↑  "Day 2 Sends Nio's Shares Flying 76% - capitalwatch.com - via @CapitalWatchCom". *www.capitalwatch.com*. נבדק ב-2019-02-25.
**דייוויד פטרוס ונססלאוס הנרי "דייבי" פְּרֶפֶּר** (הולנדית: David Petrus Wenceslaus Henri "Davy" Pröpper; נולד ב-2 בספטמבר 1991) הוא כדורגלן עבר הולנדי ששיחק בעמדת הקשר.

קריירת מועדונים
---------------

פרפר ערך את הופעת הבכורה שלו בליגה ההולנדית במדי ויטסה ב-17 בינואר 2010 כאשר נכנס כמחליף בדקה ה-84 במשחק נגד ניימכן. את הופעת הבכורה שלו בהרכב הפותח ערך שלושה חודשים מאוחר יותר נגד נאק ברדה. את שערו הראשון בקבוצה כבש בהפסד 2–4 לאייאקס.

ב-8 בדצמבר 2015 הבקיע פרפר את שער הניצחון נגד צסק"א מוסקבה במסגרת שלב הבתים של ליגת האלופות, שער זה היה חשוב משום שהוא העלה את איינדהובן לשלב 16 הקבוצות האחרונות במפעל לראשונה מזה תשע שנים.

ב-7 באוגוסט 2017 פרפר חתם על חוזה לארבע שנים עם קבוצת ברייטון מהפרמייר ליג בעבור סכום ששבר את שיא העברה של הקבוצה.

ב-24 ביוני 2021 פרפר חתם על חוזה לשנתיים עם קבוצת פ.ס.וו איינדהובן. החוזה נחתם ללא דמי העברה, אולם נקבע כי פ.ס.וו איינדהובן תשלם על סעיפים שונים בשווי מעורך בכ-2 מיליון.

ב-4 בינואר 2022 לאחר פציעות חוזרות ונשנות פרפר הודיע על פרישה מכדורגל.

נבחרת הולנד
-----------

פרפר ייצג את נבחרת הולנד הן בנבחרת עד גיל 19 והן בנבחרת עד גיל 21. את הופעת הבכורה שלו בנבחרת הבוגרת ערך ב-5 ביוני 2015 בהכניסו כמחליפו של הקפטן רובין ואן פרסי בהפסד במשחק הידידות נגד נבחרת ארצות הברית באצטדיון אמסטרדם ארנה.

חיים אישיים
-----------

דייבי הוא האח הבוגר של רובין פרפר, המשחק בקבוצת הראקלס. אחיו הצעיר מייק, משחק בקבוצת דה חראפסחאפ.

תארים
-----

קבוצתיים
* אליפות הולנד (1): 2015/16
* מגן יוהאן קרויף (3): 2015, 2016, 2021

קישורים חיצוניים
----------------

ויקישיתוף מדיה וקבצים בנושא **דייבי פרפר** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* הפרופיל של פרפר באתר הרשמי של ברייטון

הערות שוליים
------------

1. ↑  פרפר מצטרף לברייטון בעבור סכום ששבר את שיא העברות במועדון
2. ↑  העברות בעולם - 24.6: מרסלו יישאר בריאל מדריד - וואלה! ספורט, באתר וואלה!, ‏2021-06-24
פירוש נוסף ערך זה עוסק בגבעה בארץ ויקטוריה שבאנטארקטיקה. אם התכוונתם למשמעות אחרת, ראו גבעת יאנג.

**גבעת יאנג** (באנגלית: **Young Hill**) היא גבעה שאינה מכוסה קרח, בגבעות קוקרי, בעמקים היבשים מקמרדו, בארץ ויקטוריה, שבאנטארקטיקה.

גובהה של הגבעה 1,000 מטרים מעל פני הים.

הגבעה ממוקמת 1.6 קילומטרים צפונית-מזרחית לפסגת האלאם.

היסטוריה
--------

### גילוי ומיפוי הפסגה

רכס גבעות קוקרי (ובו גם גבעת יאנג) התגלה על ידי המשלחת האנטארקטית הבריטית (משלחת דיסקברי) אשר חקרה את אנטארקטיקה בין השנים 1901–1904, בפיקודו של רוברט פלקון סקוט.

### מקור השם

שמה של הגבעה ניתן לה בשנת 1998 על ידי ועדת השמות הגאוגרפיים של ניו זילנד.

הגבעה נקראת על שמו של יואן סי. יאנג (Euan C. Young), אורניתולוג ניו זילנדי, שמחקריו באנטארקטיקה, החל בעונת המחקר (הקיץ האנטארקטי) 1959–1960, ונמשכו במשך 30 שנים. יאנג ביקר באנטארקטיקה 9 פעמים, ופרסם מחקר מוביל בנושא ציפורי חמסן בשנת 1994.

קישורים חיצוניים
----------------

* גבעת יאנג באתר הסקר הגאולוגי של ארצות הברית
* גבעת יאנג באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור גבעת יאנג

הערות שוליים
------------

1. ↑  גאזט השמות האנטארקטיים הרשמי של ממשלת ניו זילנד
2. 1 2 3 4 5 6 7 8  מידע גאוגרפי והיסטורי
3. 1 2 3  מידע היסטורי על גבעות קוקרי
4. 1 2 3 4 5 6  מידע היסטורי

| גבעות קוקרי |
| --- |
| קרחונים | גולדמן • האוורד • מאר • מואה • קרסנט |
| קרקסים קרחוניים | אייגלאס |
| הרים | בארנס • ברירלי |
| פסגות | האלאם • ראהי • סנטינל |
| גבעות | יאנג |
**Bonfire toffee** (באנגלית: **טופי מדורה**) לעיתים קרובות נקרא גם **טריפל טופי**, **פלוט טופי**, **טום טרוט**, **קלגאם** או **קלאק** הוא טופי קשה ושביר המזוהה עם ליל כל הקדושים וליל גאי פוקס (המכונה גם "ליל המדורה") בממלכה המאוחדת. לטופי טעם חזק מאוד של דבשה (מולאסה) וגרסאות זולות שלו עלולות להיות די מרירות.

בסקוטלנד, הממתק ידוע בשם **קלגאם** וגרסאות פחות מתוקות שלו ידועות פשוט כ"**קלאק**".

היסטוריה
--------

השימוש בדבשה בממלכה המאוחדת החל בשנות ה-60 של המאה ה-17, אז, הם שימשו לראשונה להכנת עוגיות זנגביל. טופי מדורה הופיע זמן קצר לאחר מכן. אבל דבשה נחשבה באותם הזמנים כתרופה ולכן שוויה היה יקר מאוד ולכן ייצור טופי המדורה היה מצומצם מאוד.

המונח "טופי" לא הופיע עד שנת 1825. טופי התפתח בצפון אנגליה כמה עשרות שנים קודם לכן (אולי באמצע המאה ה-18) והיה בו שימוש בממתקים, מרמלדה וכולי.

ראו גם
------

* טופי

קישורים חיצוניים
----------------

ויקישיתוף מדיה וקבצים בנושא **טופי מדורה** בוויקישיתוף

הערות שוליים
------------

1. ↑  The Times & The Sunday Times, www.thetimes.co.uk (באנגלית)
2. ↑  "Toffee is also the name given to a confection of sugar and butter boiled to hard crack, associated with both Halloween and Guy Fawkes Night." Mason, Food Culture in Great Britain, 2004, p. 187.
3. ↑  Macleod, Scots Thesaurus, 1999, p. 215; Griffiths, A Dictionary of North East Dialect, 2005, p. 32.
4. ↑  Davidson, Davidson, and Saberi, The Oxford Companion to Food, 2006, p. 210.
5. ↑  Hess, Martha Washington's Booke of Cookery and Booke of Sweetmeats, 1995, p. 200–201.
**ויליאם יורק מקגרגור** (באנגלית: **William York Macgregor**;‏ 14 באוקטובר 1855 – 28 בספטמבר 1923) היה צייר נוף סקוטי ודמות מובילה של אסכולת גלאזגו .

ביוגרפיה
--------

הוא היה בנו של בעל המספנות העשיר בגלאזגו ג'ון מקגרגור ואשתו השנייה, מרגרט יורק.

מקגרגור למד בגלאזגו אצל רוברט גרינליס וג'יימס דוכרטי ובבית הספר סלייד אצל אלפונס לגרוס.

הוא הצטרף לחברו בית הספר ג'יימס פטרסון (1854–1932) ב-1878 והם ייסדו יחד את אגודת "בית ספר של גלאזגו" בסטודיו שלו 134 באת' סטריט במרכז העיר.

הוא הציג באקדמיה המלכותית הסקוטית משנת 1875 (התקבל כחבר מן המניין ב־1921) ופעמיים באקדמיה המלכותית, היה במועדון האמנות האנגלית החדשה ב-1892. חבר במועדון האמנות של גלאזגו, עבודתו של מקגרגור נכללה בתערוכת הזיכרון של המועדון באפריל 1935, לזכרם של חבריו שמתו מאז מלחמת העולם הראשונה. מקגרגור נסע רבות באירופה 1886–1890

הוא היה נשוי לג'סי ווטסון (נפטרה ב-1941).

הוא חי את שנותיו האחרונות ב-Albyn Lodge בברידג' אוף אלן.

הוא נפטר באובן ב-28 בספטמבר 1923.

גלריה
-----

* מצודה על המצוקמצודה על המצוק
* נוף הררינוף הררי
* נוף אגם בסקוטלנדנוף אגם בסקוטלנד
* נוף צרפתינוף צרפתי
* החולות של מורארהחולות של מוראר
* נוף חורפינוף חורפי

קישורים חיצוניים
----------------

ויקישיתוף מדיה וקבצים בנושא **ויליאם יורק מקגרגור** בוויקישיתוף

הערות שוליים
------------

1. ↑  "William York Macgregor | National Galleries of Scotland"
2. ↑  "William York MACGREGOR". gregormacgregor.com
3. ↑  Glasgow Herald article 9 April 1935 ‘’Glasgow Art Club – Memorial Exhibition Opened’

|  |  |
| --- | --- |
| בקרת זהויות עריכת הנתון בוויקינתונים | 
* GND: 116010848X
* RKD: 54346
* ULAN: 500023311
* VIAF: 95824916
* WorldCat: viaf-95824916

 |
**דייבי רוף** (בהולנדית: **Davy Roef**; נולד ב-6 בפברואר 1994) הוא כדורגלן בלגי המשחק בעמדת השוער בגנט.

קריירת מועדונים
---------------

רוף גדל במחלקות הנוער של בירסחוט ואנדרלכט, כשבאחרונה הוא המשיך לקבוצה הבוגרת של המועדון. ב-19 בינואר 2014, הוא ערך את הופעת הבכורה שלו במדי הקבוצה בליגה בהפסד 2–1 למכלן. הוא נכנס לאחר 39 דקות כמחליף לסילביו פרוטו הפצוע. בינואר 2017, הוא הושאל לדפורטיבו לה קורוניה הספרדית. לעומת זאת, הוא התקשה להסתגל לקבוצה, ומה שהקשה עליו עוד יותר זאת הפציעה בקרסול שספג באחד האימונים. ב-20 במאי 2017, הוא ערך את הופעתו הראשונה והיחידה בקבוצה במסגרת ניצחון הליגה 0–3 על לאס פאלמאס. לאחר תום עונת ההשאלה בדפורטיבו, הוא חזר לבלגיה והושאל פעם נוספת, הפעם לואסלנד-בוורן. הופעת הבכורה שלו במדי הקבוצה בליגה הגיעה ב-26 באוגוסט 2017 בהפסד 1–0 לסנט טרוידן.

לאחר שמונה שנים באנדרלכט, הוא נפרד מהמועדון ועבר ב-1 ביולי 2020 לגנט בהעברה חופשית.

קריירה בינלאומית
----------------

רוף זומן לראשונה לסגל נבחרת בלגיה הבוגרת לצמד המשחקים מול נבחרת דנמרק ונבחרת איסלנד במסגרת ליגת האומות בספטמבר 2020.

תארים
-----

### קבוצתיים

אנדרלכט
* ליגת העל הבלגית (3): 2012/13, 2013/14, 2016/17

**גנט**

* הגביע הבלגי: 2021/2022

קישורים חיצוניים
----------------

ויקישיתוף מדיה וקבצים בנושא **דייבי רוף** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר ESPN

הערות שוליים
------------

1. ↑  התחלה רעה עבור דייבי רוף בדפורטיבו: השוער מחוץ לפעילות עקב פציעה בקרסול (בהולנדית)
2. ↑  ברוך הבא דייבי רוף! (בהולנדית)
**גבעת ציון** (בהולנדית: **Zions Hill**; ידוע גם בשמו הקודם **שערי גהינם**, **Hell's Gate**), הוא כפר באי סאבא הנמצא בהולנד הקריבית.

היסטוריה
--------

שערי גהינם הפכה באופן רשמי ל'גבעת ציון' לאחר שלחצים מהכנסייה הכריחו את מושלי האי לשנות את השם. למרות זאת, השם 'שערי גהינם' עדיין קיים בפי תושבי סאבא המקומיים ובפי תיירים המבקרים בו.

מקומות מרכזיים
--------------

### סקירה כללית

בשערי גיהנם מצויה כנסיית רוזארי הקדושה, מבנה אבן משנת 1962, וכן מרכז קהילתי שבו תיירים יכולים לרכוש מוצרים כגון תחרה סבאית, הנקראת גם תחרה ספרדית, ורום סבאי מתובל בחזקה המיוצר במקום.

### שערי גיהנם

בשערי גיהנם התחתית נמצא גם מכרה גופרית שאינו פעיל, בו תיירים יכולים לבקר בזהירות.
בשערי גהינם מתחיל גם 'שביל קריספין'. אורכו כשעתיים הליכה, והמטייל בו נחשף לשלל מראות של אבני יהלום ושל קו החוף הסאבאי.

שערי גהינם נמצאת כ-300 מטר מעל פני הים.

תחבורה
------

שערי גהינם הוא היישוב הקרוב ביותר לנמל התעופה של האי סאבא, נמל התעופה המסחרי הקטן בעולם.

קישורים חיצוניים
----------------

ויקישיתוף מדיה וקבצים בנושא **גבעת ציון** בוויקישיתוף
באלגברה מופשטת, **ממד פרויקטיבי** של מודול הוא אורך הרזולוציה הפרויקטיבית הקצרה ביותר של המודול. הממד הפרויקטיבי שווה לאפס אם ורק אם המודול עצמו פרויקטיבי. הממד הפרויקטיבי הגדול ביותר של מודולים מעל חוג R נקרא **הממד הגלובלי** של החוג.

הממד הפרויקטיבי של M קטן או שווה ל-n אם יש שרשרת מדויקת מהצורה {\displaystyle 0\rightarrow P\_{n}\rightarrow \cdots \rightarrow P\_{0}\rightarrow M\rightarrow 0}, כאשר כל ה-P\_i פרויקטיביים. מקובל לסמן אותו ב-{\displaystyle \operatorname {pd} (M)}. 

אפשר לחסום את הממד של מודול מנה, של תת-מודול ושל הרחבה, באמצעות הממדים של המודולים האחרים המעורבים בבניה: לכל סדרה קצרה מדויקת 0\rightarrow M'\rightarrow M\rightarrow M''\rightarrow 0 מתקיים {\displaystyle \operatorname {pd} (M)\leq \max\{\operatorname {pd} (M'),\operatorname {pd} (M'')\}}, 
{\displaystyle \operatorname {pd} (M')\leq \max\{\operatorname {pd} (M),\operatorname {pd} (M'')-1\}} ו-
{\displaystyle \operatorname {pd} (M'')\leq \max\{\operatorname {pd} (M),\operatorname {pd} (M')+1\}}.

מעל חוג קומוטטיבי נתרי, אם למודול יש ממד פרויקטיבי סופי, אז הממד הפרויקטיבי שלו קטן או שווה מממד קרול של החוג.

ראו גם
------

* ממד (אלגברה)
* ממד פיניטיסטי
**אברם מיכאילוביץ' דרגומירוב** (ברוסית: **Драгоми́ров Абра́м Миха́йлович**; 21 באפריל 1868 – 9 בדצמבר 1955) היה גנרל בצבא האימפריה הרוסית אשר פיקד על הארמייה החמישית במלחמת העולם הראשונה ולקח גם חלק במלחמת האזרחים ברוסיה.

ביוגרפיה
--------

### תחילת דרכו

דרגומירוב נולד ב-21 באפריל 1868 בעיר צ'רניהיב שהשתייכה אז לאימפריה הרוסית. העיר נמצאת כיום בתחומי אוקראינה המודרנית. אביו היה הגנרל מיכאיל דרגומירוב, ואמו הייתה סופיה אברמובנה גריגורביץ' (1845-1912). ב-1887 התגייס לצבא האימפריה הרוסית והוצב בדרגת סגן משנה ברגימנט סמיונובסקי של המשמר הקיסרי. ב-7 באוגוסט 1891 הועלה לדרגת לוטננט, וב-20 במאי 1893 סיים את לימודיו באקדמיית המטה הכללי והועלה לדרגת קפטן. הוא הוצב במחוז הצבאי הקווקזי, וב-1895 מונה לקמ"ט למשימות מיוחדות של המחוז. באוקטובר 1895 נכנס ללימודים בבית הספר לקציני פרשים אותו סיים באוגוסט 1896. הוא הוצב לזמן מה ברגימנט הדרגונים ה-44 (ניז'ני נובגורוד), ולאחר מכן מילא סדרה של תפקידי ניהול ומטה וטיפס בסולם הדרגות. ב-6 בדצמבר 1902 הועלה לדרגת פולקובניק ומונה לראש המטה של דיוויזיית הפרשים ה-7. בפברואר 1903 הועבר למלא את אותו התפקיד בדיוויזיית הפרשים ה-10. ב-21 במאי 1912 הועלה לדרגת גנרל מיור ומונה למפקד מבצר קובנה, וב-27 בנובמבר של אותה שנה מונה למפקד בריגדת הפרשים ה-2.

### מלחמת העולם הראשונה ואחריתו

 ערך מורחב – **מלחמת העולם הראשונה**  

ב-16 באוגוסט 1914, זמן קצר לאחר פרוץ מלחמת העולם הראשונה, הועלה דרגומירוב לדרגת גנרל לייטננט. ב-12 בדצמבר של אותה שנה הוא הועבר לפקד על דיוויזיית הפרשים ה-16, וב-6 באפריל 1915 מונה למפקד הקורפוס ה-9 אשר היה חלק מהארמייה השלישית. הוא לחם בקרב גליציה, ובמהלך מתקפת גורליצה-טרנוב הצליח להדוף בהצלחה את ההתקפה של הארמייה האוסטרו-הונגרית הרביעית בפיקודו של הארכידוכס יוזף פרדיננד. עם זאת, בשל תבוסת שאר הצבא הרוסי נאלץ גם דרגומירוב להצטרף לנסיגה הגדולה. ב-14 באוגוסט 1916 הוא מונה למפקד הארמייה החמישית והועלה לדרגת גנרל חיל הפרשים. ב-29 באפריל 1917 הוא מונה לראש מטה החזית הצפונית, אולם ב-1 ביוני סולק מתפקידו כיוון שלא היה נאמן מספיק למשטר החדש שקם לאחר מהפכת פברואר. 

במהלך מלחמת האזרחים ברוסיה, דרגומירוב הצטרף לצבא הלבן. מאוקטובר 1918 עד ספטמבר 1919 שימש כמושל העליון של דרום-רוסיה מטעם הצבא הלבן, ויחד עם אלכסנדר קולצ'ק נפגש בפריז עם מנהיגי מדינות ההסכמה בניסיון לשכנע אותן להתערב בלחימה בדרום רוסיה. לאחר מכן שימש כמפקד העליון של אזור קייב. בעקבות סיום המלחמה בתבוסת הצבא הלבן, הוא עבר ליוגוסלביה, וב-1931 עקר לצרפת. הוא היה פעיל מאוד במסגרת הארגון הצבאי הכלל רוסי אשר הקים פיוטר וראנגל, ונועד לאחד את כל מתנגדי הקומוניזם הרוסים ברחבי אירופה. ב-1934 הוא עבר לאוסטריה. במהלך מלחמת העולם השנייה הוא תמך בפעילותו של הגנרל אנדריי ולאסוב, וב-1945 אף התגייס לצבא השחרור הרוסי והוצב בכוחות המילואים שלו. ב-1950 הוא חזר לגור בצרפת, ונפטר בפריז ב-9 בדצמבר 1955 בגיל 87.

קישורים חיצוניים
----------------

ויקישיתוף מדיה וקבצים בנושא **אברם דרגומירוב** בוויקישיתוף
* אברם דרגומירוב (ברוסית)
* אברם דרגומירוב (ברוסית)
* אברם דרגומירוב (ברוסית)
* אברם דרגומירוב, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* SUDOC: 161510183
* VIAF: 314846672
* WorldCat (עם VIAF): 314846672

 |
פירוש נוסף ערך זה עוסק בגבעה בארץ גרהאם שבאנטארקטיקה. אם התכוונתם למשמעות אחרת, ראו גבעת מקלאוד.

**גבעת מקלאוד** (באנגלית: **McLeod Hill**) היא גבעה עגולה, מכוסה קרח, בחלק הדרומי של מישור המימונט, בארץ גרהאם שבאנטארקטיקה.

גובהה של הגבעה 1,790 מטרים מעל פני הים.

הגבעה נמצאת כ־2 קילומטרים מזרחית למוצאו של קרחון נורת'איסט.

היסטוריה
--------

### גילוי הגבעה

הגבעה מופתה באופן חלקי בשנת 1936 על ידי המשלחת הבריטית אל ארץ גרהאם.

הגבעה מופתה שנית על ידי השירות האנטארקטי של ארצות הברית בין השנים 1939–1941.

הגבעה מופתה בשנת 1946 על ידי סקר שטחי חסות איי פוקלנד.

### מקור השם

הגבעה נקראת על שמו של קנת' א. מקלאוד (Kenneth A. McLeod), תצפיתן מטאורולוגי שהיה חלק מצוות סקר שטחי חסות איי פוקלנד, וביולי - דצמבר 1947 שהא עם אנשי משלחת החקר האנטארקטית רון בתחנה המטאורולוגית, המצוייה כ-2 קילומטרים מזרחית לגבעה זו.

קישורים חיצוניים
----------------

* גבעת מקלאוד באתר הסקר הגאולוגי של ארצות הברית
* גבעת מקלאוד באתר הגאזט האנטארקטי המשווה SCAR של ממשלת אוסטרליה

הערות שוליים
------------

1. 1 2 3 4 5 6 7  מידע גאוגרפי והיסטורי
הדגמה של ממוצע נע (גרף צהוב) וברקע הנתונים עצמם
**ממוצע נע** הוא כלי סטטיסטי, בו נעשה שימוש בשיטת הניתוח הטכני בשוק ההון, במטרה לזהות את כיוון המגמה של מניות. 

אם שער המניה נמצא מעל הממוצע הנע – המניה נמצאת במגמת עליה, ואם שער המניה מתחת לממוצע הנע – המניה נמצאת במגמת ירידה. הממוצע הנע הוא בעצם שקלול של שערי המניה בימים האחרונים של המסחר, ולכן, אם שער המניה ביום מסוים גבוה מהממוצע – הרי שהמניה בעלייה, ולהפך.

לצורך חישוב הממוצע ניתן להשתמש בטווחי זמן שונים וזאת בהתאם למגמה אותה אנו רוצים לבחון, עבור המגמה המינורית נהוג להשתמש בממוצעים של 5/6/13 ימים למגמה המשנית נהוג להשתמש בממוצעים של 26/50 ולמגמה הראשית נהוג להשתמש בממוצע של 200/100 ימים. 

הממוצע הנע לבדו אינו כלי טכני אמין במיוחד שכן כל יום ויום כל מניה חוצה ממוצע נע כלשהו. בנוסף הממוצעים הנעים מספקים איתותי שווא רבים ולכן פיתחו לאורך השנים ממוצעים נעים "מתוחכמים" יותר ומתנדים מבוססים על הממוצעים הנעים.

סוגי ממוצעים נעים ונוסחאות חישוב
--------------------------------

1.**ממוצע נע רגיל** - הממוצע הנע הרגיל הוא ממוצע של שערי המניה בימים האחרונים, בדרך כלל ממוצע זה מחושב לפי שערי הסגירה של המניה אך ישנם מנתחים טכניים המשתמשים בשער הממוצע של ימי המסחר לצורך חישוב הממוצע הנע.

אופן החישוב של ממוצע נע זה פשוט יחסית:
{\displaystyle {P \over N}=MA}

* {\displaystyle MA} - ממוצע נע.
* N - מספר הימים המחושב.
* P - סכום המחירים של המניה ב-N הימים האחרונים (שערי סגירה או שערים ממוצעי של הימים המחושבים).

2.**ממוצע נע משוקלל** - ממוצע נע משוקלל נותן משקל רב יותר לימי המסחר האחרונים מכיוון שהם "רלוונטיים יותר" מאשר ימי המסחר הקודמים.

3.**ממוצע נע אקספוננציאלי** - ממוצע נע אקספוננציאלי בדומה לממוצע הנע המשוקלל מתחשב גם הוא יותר בנתונים האחרונים ופחות בנתונים ה"ישנים" אך ההבדל הוא שהממוצע הנע האקספוננציאלי נותן משקל הולך ויורד בצורה אקספוננציאלית לנתונים מהעבר.

החישוב של ממוצע נע אקספוננציאלי:
{\displaystyle EMA=PL\times K+EMA(-1)\times (1-K)}

* N - מספר הימים המחושב.
* K - מקדם שנוסחתו היא {\displaystyle K={2 \over (N+1)}}
* {\displaystyle PL} - מחיר המניה ביום המסחר האחרון.
* {\displaystyle EMA(-1)} - ערך הממוצע הנע האקספוננציאלי של אתמול.

לדוגמה עבור מקרה הקצה {\displaystyle N=1} (חישוב ה-{\displaystyle EMA}, הממוצע הנע האקספוננציאלי, על פני היום השוטף בלבד) מחיר המניה הנוכחי מוכפל ב-1 והממוצע הקודם ב-0 וכך ה-{\displaystyle EMA} שווה למחיר המניה של היום.

עבור {\displaystyle N=2} (חישוב ה-EMA על פני היומיים האחרונים) מתקבל {\displaystyle K={2 \over 3}}, אז מכפילים את מחיר המניה הנוכחי ב-2/3 ואת ה-{\displaystyle EMA} של היום הקודם ב-1/3 ומקבלים את ה-{\displaystyle EMA} הנוכחי (זה שמחר יוכפל ב-1/3 ויחד עם מחיר המניה של מחר שיוכפל ב-2/3 יתן את ה-{\displaystyle EMA} של מחר).

עבור {\displaystyle N=6} מתקבל {\displaystyle K={2 \over 7}} ואז מכפילים את מחיר המניה הנוכחי ב-2/7 ואת ה-{\displaystyle EMA} של אתמול ב-5/7 וכך הלאה.

קישורים חיצוניים
----------------

ויקישיתוף מדיה וקבצים בנושא **ממוצע נע** בוויקישיתוף
* ממוצע נע, באתר MathWorld (באנגלית)
**אברמק** הוא אלבום המורכב כולו משיריו של אברמק קופלוביץ', נער מגטו לודז' שנספה באושוויץ כשהיה בן 14. את האלבום הקליטו חברי הלהקה "קוסקים" (שלושה מיוצאי להקת "קרח תשע") וחברים בנוער העובד והלומד.

הפקה
----

בפברואר 2004 חיפש אורי מייזלמן, מדריך בתנועת הנוער העובד והלומד ובעבר המתופף של "קרח תשע", שירים בנושא השואה, ומצא ספרון ובו שיריו של אברמק. הוא פנה לחברו אוהד קוסקי (גיטריסט "קרח תשע"), וזה הלחין את כל שירי האלבום. יחד אספו השניים את חבריהם, הנגנים רועי הדס, עידן קגן, אייל תלמודי ודייוויד סטברו, וכולם הקליטו את האלבום באולפן העוגן. הם ערכו אותו באולפן של יזהר אשדות.

האלבום הופק בשיתוף יד ושם ומוזיקאים נוספים כאסף אמדורסקי, פיטר רוט ויעקב גלעד, ובעזרת מזכ"ל הנוער העובד והלומד, פסח האוספטר. את הדיסק ייצרה איי.בי.סי.די מיוזיק.

הרווחים מהאלבום, שנמכר בחנויות התקליטים, מוקדשים כולם לסבסוד נסיעה של בני נוער לפולין. עיריית לודז' בחרה בציור של אברמק לשמש כסמל הרשמי של הנצחת יהודי לודז' ושל האירועים לציון המלחמה והגטו. בשנת 2008 יצא קליפ אנימציה של אייל סורק לשיר "חלום". השיר תורגם ל־15 שפות, ביניהן פרסית, יפנית וערבית.

בשנת 2009 יצא מטבע מיוחד של שני זלוטי ועליו ציורו של אברמק. בדצמבר 2009 יצאה מהדורה שלישית של הדיסק.

רשימת השירים
------------

את כל השירים תרגמה מפולנית עירית עמיאל והלחין אוהד קוסקי אלא אם צוין אחרת.

1. הי במחלקה – 6:19 (ישראל/קוסקי, הדס, קגן, תלמודי)
2. לכבוד היושב־ראש – 2:48
3. לכבוד מר יקובוביץ' – 2:53
4. אורלוגין – 2:35
5. קרבן – 6:37 (ישראל/הדס)
6. מקבץ נדבות – 3:41
7. חלום – 4:29
8. רוח – 4:36

קרדיטים
-------

* אורי מייזלמן – תופים וכלי הקשה, קריאה, קולות
* אוהד קוסקי – שירה, גיטרה חשמלית
* רועי הדס – בס, קולות, גיטרה קלאסית, הפקה מוזיקלית
* עידו קגן – קלידים, כלי הקשה, קריאה
* אייל תלמודי – כלי נשיפה, קולות
* דייוויד סטברו – גיטרה, קולות

קישורים חיצוניים
----------------

* הקליפ לשיר "חלום", וידאו קליפ של השיר באתר יוטיוב
**ויליאם יוז** (באנגלית: **William Hughes**; ‏3 באפריל 1872 – 30 בינואר 1918) היה פוליטיקאי אמריקאי חבר המפלגה הדמוקרטית, שייצג את מדינת ניו ג'רזי בקונגרס של ארצות הברית – תחילה בבית הנבחרים ולאחר מכן בסנאט האמריקאי, עד שנפטר במהלך כהונתו כסנאטור.

ביוגרפיה
--------

יוז נולד בדרוהדה שבאירלנד, והיגר לארצמות הברית עם הוריו בשנת 1880. עם הגיעם לאמריקה, התיישבו בפטרסון. עבודותו הראשונה הייתה כסטנוגרף בניו יורק, וכקלדן בבית משפט מקומי בפטרסון. הוא שירת בצבא ארצות הברית במהלך מלחמת ארצות הברית–ספרד, ולאחר מכן היה לעורך דין.

בשנת 1902 נבחר יוז לראשונה לתפקידו הפוליטי הראשון מטעם המפלגה הדמוקרטית, וייצג את מחוז הקונגרס השישי של ניו ג'רזי בבית הנבחרים של ארצות הברית. הוא כיהן קדנציה אחת לפני שהובס בבחירות לתקופת כהונה שנייה בידי הנרי אלן (אנ'). בבחירות 1906 התמודד שוב על אותו מושב, ומשנבחר – כיהן שלוש קדנציות נוספות בבית הנבחרים האמריקאי לפני שהתפטר ב-12 בספטמבר 1912 כדי לקבל מינוי לשופט בבית המשפט לתביעות שיתופיות במחוז פאסאיק.

חודשים לאחר מכן נבחר יוז לסנאט של ארצות הברית מטעם ניו ג'רזי אך כיהן פחות מחמש שנים לפני שנפטר בטרם עת. בשלהי ינואר 1918 נפטר בגיל 45, ונטמן בבית העלמין סידר לון שבפטרסון.

קישורים חיצוניים
----------------

ויקישיתוף מדיה וקבצים בנושא **ויליאם יוז** בוויקישיתוף
* ויליאם יוז באתר המדריך הביוגרפי של הקונגרס של ארצות הברית (באנגלית)
* ויליאם יוז, באתר "Find a Grave" (באנגלית)

הערות שוליים
------------

1. ↑  ויליאם יוז באתר המדריך הביוגרפי של הקונגרס של ארצות הברית (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 2842 1967
* LCCN: n86012033
* SNAC: w63v05w3
* US Congress: H000929
* VIAF: 21154922
* WorldCat: lccn-n86012033

 |
**גבעת סיריוס** או **סיריוס נול** (באנגלית: **Sirius Knoll**) היא גבעה נישאת ובולטת, המכוסה קרח, במרכז חצי האי טריניטי, בחצי האי האנטארקטי, בארץ גרהאם שבאנטארקטיקה.

גובהה של הגבעה 1,010 מטרים מעל פני הים.

הגבעה ממוקמת 2.28 קילומטרים צפונית מזרחית להר סקיילר.

הגבעה מהווה את הקצה הצפון-מזרחי של רמת דטרויט בחלקו המרכזי של חצי האי טריניטי.

הגבעה מתנשאת מעל קרחון ראסל המערבי שמצפון לה.

היסטוריה
--------

### גילוי ומיפוי הגבעה

הגבעה מופתה לראשונה באוגוסט 1946 על ידי סקר שטחי חסות איי פוקלנד.

### מקור השם

שמה של הגבעה ניתן לה על ידי סקר שטחי חסות איי פוקלנד.

הגבעה (וכן הר קניקולה הסמוך) נקראת על שם הכוכב סיריוס - הכוכב הבהיר ביותר בשמי כדור הארץ.

שם זה ניתן על ידי הסקר לאחר שמשלחת המזחלות של סקר שטחי חסות איי פוקלנד באביב 1948 ראתה באתר זה לראשונה את השמש זורחת (בתום החורף האנטארקטי בו לא זורחת השמש).

לקריאה נוספת
------------

• Defense Mapping Agency 1992, **Sailing Directions (planning Guide) and (enroute) for Antarctica**, P 278

  

• National Imagery and Mapping Agency 2002, **Sailing Directions (planning Guide) and (enroute) for Antarctica**, P 102

קישורים חיצוניים
----------------

* גבעת סיריוס באתר הסקר הגאולוגי של ארצות הברית
* גבעת סיריוס באתר הגאזט האנטארקטי של ממשלת אוסטרליה
* גבעת סיריוס באתר הגאזט האנטארקטי המשווה SCAR של ממשלת אוסטרליה
* מחשבון מרחקים - המרחק מגבעת סיריוס לאתרים סמוכים

הערות שוליים
------------

1. ↑  גאזט השמות האנטארקטיים הרשמי של ארצות הברית
2. 1 2 3 4 5 6  מידע גאוגרפי והיסטורי באתר הסקר הגאולוגי של ארצות הברית
3. 1 2 3 4 5 6 7 8 9 10  מידע גאוגרפי והיסטורי באתר הגאזט האנטארקטי המשווה SCAR של ממשלת אוסטרליה
**עָפְנִי**, או **הָעָפְנִי** הייתה עיר בתקופת המקרא.  
בספר יהושע מסופר כי השתייכה לנחלת שבט בנימין:  
" וַיַּעַל גּוֹרַל מַטֵּה בְנֵי בִנְיָמִן לְמִשְׁפְּחֹתָם וַיֵּצֵא גְּבוּל גּוֹרָלָם בֵּין בְּנֵי יְהוּדָה וּבֵין בְּנֵי יוֹסֵף: ... וְהָיוּ הֶעָרִים לְמַטֵּה בְּנֵי בִנְיָמִן לְמִשְׁפְּחוֹתֵיהֶם יְרִיחוֹ וּבֵית חָגְלָה וְעֵמֶק קְצִיץ: ... וּכְפַר העמני [הָעַמֹּנָה] **וְהָעָפְנִי** וָגָבַע עָרִים שְׁתֵּים עֶשְׂרֵה וְחַצְרֵיהֶן:"

על פי ההיסטוריון יוסף בן מתתיהו, עשירים ומיוחסים אשר נמלטו מירושלים בתקופת המרד הגדול, הועברו אליה על ידי שלטונות הצבא הרומאים בארץ ישראל בראשותו של טיטוס.

במאה ה-20 הוצע לזהותה עם העיר **גופנה** או **בית גופנין** מתקופת בית שני (היא ג'יפנה של היום ליד רמאללה). אולם זיהוי זה אינו ודאי.

לקריאה נוספת
------------

* יוחנן אהרוני, **אטלס כרטא לתקופת המקרא**, ירושלים: הוצאת כרטא, 1974, עמ' 78.
* זאב ח. ארליך, כהני ידעיה בגופנה, בתוך: הנ"ל (עורך), **"... לפני אפרים בנימין ומנשה..."**, ירושלים תשמ"ה-1985.

הערות שוליים
------------

1. ↑  ספר יהושע, פרק י"ח, פסוקים י"א–כ"ד.
2. ↑  יוסף מתתיהו, **מלחמות היהודים**, ו, ב, ב.
3. ↑  הערך: עפני, העפני, **לכסיקון מקראי**, (עורכים: מנחם סוליאלי, משה ברכוז), א-ב, תל אביב: הוצאת דביר, תשכ"ה-1965, עמ' 708.
4. ↑  זאב וילנאי, אנציקלופדיה אריאל, הערך "העפני", עמ' 1893
5. ↑  אנציקלופדיה מקראית, ו, ערך עפני, העפני
הרב **כמוס (עמוס) נחאיסי** (ה'תרנ"ו, 1896, טריפולי, לוב - ה' באדר א' ה'תשכ"ה, 7 בפברואר 1965, תל אביב, ישראל) היה רב ודיין, מראשי קהילת יהדות לוב בטריפולי ולאחר מכן במדינת ישראל.

ביוגרפיה
--------

### בטריפולי

נולד בשנת 1896 בעיר טריפולי שבלוב לדוד ולג'וליה נחאיסי, וכשנולד נקרא שמו כמוס (עמוס בטריפוליטאית יהודית).

בצעירותו למד בתלמוד תורה ובישיבות בטריפולי, ובשנת 1913 הצטרף כחבר צעיר ב"חברת שומרים לבוקר" בעיר, אשר חילקה בין חבריה את לימוד התורה בעיר בשעות הלילה, מתוך אמונה כי יש צורך בקיום לימוד תורה בכל שעות היממה. שימש מגיל צעיר כרב בית הספר העברי דאר א-סרוסי, כמנהל התלמוד תורה בעיר וכראש הישיבה. כן נודע כדרשן שדרש בבתי הכנסת השונים בעיר.

נישא למרים (רמו), בתו של הרב רפאל דאבוש ונכדתו של הרב פרג'אללה דאבוש. בלבושו השתייך לזרם המודרני האיטלקי והקפיד על לבישת חליפות ובגדים מחויטים ועל חבישת כובע שולים ומתחתיו כיפה שחורה.

בשנת 1935 מונה לדיין בבית הדין הרבני בטריפולי, יחד עם הרבנים יששכר חכמון ואב בית הדין חי גאביזון, ושימש בתפקיד עד לעלייתו ארצה. היה פעיל התנועות הציוניות בלוב, ובשנת 1949 השתתף, יחד עם בית הדין והרב הראשי ללוב שלמה ילוז, בקביעת סדר תפילה ליום העצמאות בקהילת טריפולי, השונה מזו שקבעה הרבנות הראשית לישראל, וכולל גם קריאת התורה והפטרה בשחרית ובמנחה..

בין תלמידיו המובהקים נמנה הרב והח"כ פריג'א זוארץ.

### בתל אביב

בשנת 1951 עלה הרב כמוס נחאיסי למדינת ישראל באוניית הנוסעים נגבה, זמן רב אחרי שאר בית משפחתו, מאחר שהקהילה בטריפולי סירבה לשחרר אותו מתפקידו כרב העיר בפועל.
לאחר עלייתו התיישב בתל אביב והוזמן על ידי הרבים הראשיים לעיר, הרב איסר יהודה אונטרמן והרב יעקב משה טולידאנו לשמש במועצה הדתית בתל אביב (בין היתר כרב רשם הנישואין), בנוסף כיהן כרב שכונת שיכון דן בעיר.

הרב נחאיסי נפטר בשנת 1965 ונקבר בבית העלמין קריית שאול בתל אביב. בן 69 בפטירתו. על שמו נקרא בית הכנסת לעולי לוב בנווה שרת וישיבת עטרת זקנים בשכונת רמת החייל בתל אביב. נינו, המשורר והקולנוען עמיחי חסון הקדיש לו מספר שירים בספרו "מדבר עם הבית".

לקריאה נוספת
------------

* יצחק רפאל, **אנציקלופדיה של הציונות הדתית**, מוסד הרב קוק, 1957
* שמעון ואנונו, **אנציקלופדיה ארזי הלבנון** (כרך 3, עמ' 1397), יפה נוף, 2006

הערות שוליים
------------

1. ↑  משמעות השם נחאיסי בערבית-לובית היא נפח - מקצוע שהפך לשם משפחה.
2. ↑  הרב שלמה ילוז, אשר לשלמה, עמ' 23, בני ברק, תשמה
3. ↑  אתר למנויים בלבד דוד גדג' וצביה טובי, כך חגגו את יום אסתקלאל ישראל בלוב, 1949, באתר הארץ, 11 במאי 2016
4. ↑  בתי הדין הרבניים בלוב באתר **מרכז אור שלום** לשימור והנחלת מורשת יהודי לוב
5. ↑  אתר למנויים בלבד רוויטל מדר, בספר השירים החדש שלו עמיחי חסון מזגזג בין הזהות המזרחית לזהות האשכנזית שלו, באתר הארץ, 17 ביולי 2015
**כמוני** היא רשת חברתית מקוונת בתחום הבריאות. מטרתה לחבר בין אנשים המתמודדים עם מחלות, בני משפחה, רופאים ומטפלים. האתר מספק מקום מפגש וירטואלי לחולים ומאפשר להם להתייעץ עם מומחים, לשתף מניסיונם, ולהתעדכן במידע מקצועי ובחדשות בתחום. אתר כמוני הוא רשת הבריאות החברתית הראשונה בשפה העברית.

האתר עלה באוגוסט 2009 והוא מופעל על ידי מכון גרטנר, מכון מחקר לאומי לחקר אפידמיולוגיה ומדיניות בריאות. האתר פועל כחברה לתועלת הציבור וכל השירותים בו ללא תשלום. יוזם הפרויקט הוא פרופ' מרדכי שני, לשעבר מנכ"ל משרד הבריאות, מנכ"ל בית החולים שיבא בתל השומר וחתן פרס ישראל לשנת 2009 על פעילותו בתחומי הבריאות והרווחה.

מאפייני האתר
------------

באתר כמוני פועלות כארבעים קהילות המאגדות גולשים תחת מכנה משותף: מחלה או מצב בריאותי. בין הקהילות: סוכרת מסוג 2 ו-1, השמנה, מחלות לב, סרטן, טרשת נפוצה, אוסטיאופורוזיס, דיכאון וחרדה, נפגעי חוט השדרה, כאב, הפרעות קשב וריכוז, הפרעות אכילה, קרוהן וקוליטיס, ער"ן (עזרה ראשונה נפשית), שלפוחית רגיזה, גמילה מעישון, בעיות גדילה, סרטן השד ועוד. כל קהילה מנוהלת בידי רופאים ואנשי מקצוע בתחום, ואליהם מצטרפים "מובילי קהילה", חולים שצברו ידע וניסיון רב בהתמודדות עם המחלה. כל קהילה מורכבת מתכנים מקצועיים, לרבות מדריכים מפורטים לגבי המחלה, זכויות החולים, חדשות ומחקרים עדכניים, ותוכן גולשים, הכולל בלוגים אישיים, דפי שיחות, קבוצות דיון ותמיכה.

אותות ופרסים
------------

* ב-2018 זכתה "כמוני" באות סגן שר הבריאות לקידום זכויות במערכת הבריאות עבור פעילות יוצאת דופן לקידום, הנגשה ומימוש זכויות הנובעות ממצב רפואי.

קישורים חיצוניים
----------------

* אתר כמוני
* כמוני ברשת החברתית פייסבוק
* כמוני באתר של מכון גרטנר

הערות שוליים
------------

1. ↑  יואב אבן, ‏נא להכיר: ה"פייסבוק של החולים", באתר ‏מאקו‏‏, ‏1 באפריל 2010‏
2. ↑  ד"ר יוסי בהגון, רשת בריאות: לקבל טיפול רפואי באינטרנט, באתר הארץ, 2 במרץ 2010
3. ↑  הושקה "כמוני" - הרשת החברתית שנותנת לחולים להשמיע את דעתם, באתר TheMarker‏, 31 במרץ 2010
4. ↑  מהיום: רשת חברתית בריאותית - כמוני, באתר nrg‏, 25 במרץ 2010
5. ↑  אודות כמוני
6. ↑  אות סגן שר הבריאות "מקדמי זכויות"
עפעפית עגולת עלים
**עַפְעַפִּית** (קיקסיה, שם מדעי: *Kickxia*) היא סוג במשפחת הלחכיים (בעבר שויך ללועניתיים) המאופיין בפרחים דמויי עפעף, ומכאן שמו העברי. סוג זה כולל כ-25 מינים, מהם 11 מינים גדלים בר בארץ ישראל, וחלקם אנדמיים לה.

תיאור כללי
----------

זהו סוג קטן יחסית, הכולל כ-25 מינים. הוא קרוב לסוג פשתנית, ולמעשה נחשב לחלק ממנו עד שהופרד בשנות ה-70. ההבדל בין הסוגים הוא באופן פתיחת הפרי. מיני סוג זה נפוצים באגן הים התיכון, האזור הסהרו-ערבי והסודאני. 

שמו הלטיני של הסוג, Kickxia, (קרי: קיקסיה) נקרא על שם חוקר בלגי. שמו העברי הוא **עפעפית**, המרמז על מראה הפרח הפחוס, הדומה לעפעף העין. זהו אחד מחידושי השמות של הוועדה לקריאת שמות צמחים של האקדמיה ללשון העברית. 

ארץ ישראל מהווה מוקד התמיינות משמעותי עבור מן זה, דבר שניכר בריבוי מינים יחסי, וכן מינים אנדמיים לה. הבוטנאי אבינעם דנין הגדיר במין זה שלושה מינים חדשים למדע ואנדמיים לארץ ישראל: עפעפית יהודה, עפעפית סיני ועפעפית אדומית.

תיאור מורפולוגי
---------------

סוג זה כולל עשבים ובני שיח, בעלי עלים שסידורם על הגבעול הוא מסורג, לרוב. גביע הפרח בעל 5 אונות, כמעט שוות. לפרח כותרת דו-שפתנית, אופיינית למשפחה, שצבעה לרוב צהוב, והיא בעלת דרבן ניכר. 

שני עלי הכותרת סוגרים על הלוע, ובו 4 אבקנים, שאורכם אינו שווה- זוג מהם ארוך יותר. הפרי הוא מטיפוס הלקט, חצוי לשתי מגורות. 
כאמור, סוג זה נבדל מהסוג הקרוב פשתנית באופן פתיחת הפרי. בעוד בפשתנית ההלקט נפתח ב'שיניים' מרובות, בעפעפית ההלקט נפתח במכסה יחיד, או אינו נפתח כלל.

מיני העפעפית
------------

### מינים המיוצגים בצמחיית ארץ ישראל

* **עפעפית גדולת-פרחים** (*kickxia spartioides*)
* **עפעפית רבת-פרחים** (*kickxia floribunda*)
* **עפעפית עגולת עלים** (*kickxia spuria*)
* **עפעפית צמירה** (*kickxia lanigera*)
* **עפעפית הקנוקנות** (*kickxia cirrhosa*)
* **עפעפית שרועה** (*kickxia sieberi*) הכוללת שני זנים
* **עפעפית אשונה** (*kickxia acerbiana*)
* **עפעפית מצרית** (*kickxia aegyptiaca*)
* **עפעפית יהודה** (*kickxia judaica*)
* **עפעפית אדומית** (*kickxia petrana*)
* **עפעפית סיני** (*kickxia macilenta*)

לקריאה נוספת
------------

* אבינעם דנין ואחרים. (1983). קיקסיה. **החי והצומח של ארץ ישראל** (כרך 11, עמודים 95–97), הוצאת משרד הביטחון, תל אביב.
* פינברון-דותן, נעמי ודנין, אבינעם. (1991). קיקסיה. **המגדיר לצמחי בר בארץ-ישראל**, (601-603), ירושלים, הוצאת כנה. (הספר בקטלוג ULI)

קישורים חיצוניים
----------------

ויקישיתוף מדיה וקבצים בנושא **עפעפית** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ITIS
* NCBI
* GBIF
* IPNI
* צמחיית ישראל ברשת
* Tropicos
 |

* בירדן: עפעפית אדומית וצמחי דנא באתר צמחיית ישראל ברשת
הרב משה לייב שחור
הרב **משה לייב שחור** (תרנ"ג, 1893 - כ"ד באלול תשכ"ד, 31 באוגוסט 1964) היה מחבר ספרים תורניים.

ביוגרפיה
--------

נולד בירושלים, בנו של זאב וולף שחור, סוחר תרופות ואיש ציבור, ממשפחת הנצי"ב מוולוז'ין. למד בישיבות עץ חיים ותורת חיים. נישא לשרה, בתו של דב ימיני, מוותיקי פתח תקווה.

מתלמידי הרב יצחק זאב הלוי סולובייצ'יק והרב אברהם יצחק הכהן קוק ותלמיד חבר לרב יעקב משה חרל"פ. עסק בסוגיות כגון המשכן וכליו, גבולות ארץ ישראל, נבואה, קידוש החודש.

סירב להתמנות למשרה תורנית. בין היתר היה המנהל של ישיבת המקובלים שער השמים בשנים תרצ"ב-תרצ"ג, ושל ישיבת מרכז הרב בשנים תרצ"ג-תרצ"ו.

בשנותיו האחרונות של הרב צבי פסח פרנק העביר שאלות מסובכות[דרושה הבהרה] להכרעתו של הרב שחור.

לעת זקנותו התגורר בירושלים ושימש כבורר. נפטר בשנת תשכ"ד 1964 בירושלים.

משפחתו
------

בנו בנימין שחור שימש כחבר הכנסת וסגן שר מטעם תנועת המפד"ל. בן נוסף, יעקב, עבד כדוקטור לביוכימיה במשרד הבריאות. בתו רחל הייתה נשואה לרב אריה הורביץ, ששימש אב"ד בתל אביב ודיין בבית הדין הרבני הגדול. נכדו, ד"ר דב שחור, הוציא מחדש את ספרו "אבני שהם" על התורה. בנו של דב, אורי, נרצח על ידי מחבלים בשנת 1995 בעת טיול בוואדי קלט. נכדו הוא הרב אפרים שחור ששימש כראש ישיבת קריית שמונה.

ספריו
-----

* **אבני שהם**: ביאורים ופירושים, הערות וחידושים ערוכים לפי פרשיות השבוע ועוד, נדפס לראשונה תשכ"ט
* **בגדי כהונה** - בירורים ופירושים הערות וחידושים. ירושלים: (בני המחבר), תשל"א
* **כח התשובה** - על הלכות תשובה לרמב"ם, נערך על ידי מאיר חובב. ירושלים: נטע בנימין, תשמ"ג.

לקריאה נוספת
------------

* **סיפורים ירושלמיים** - נ. בן אברהם
* **ישלח ממרום**, ירושלים: תשס"ג, קובץ מכתבים ששלח הרב יעקב משה חרל"פ לרב משה לייב שחור.

קישורים חיצוניים
----------------

* הרב משה לייב שחור, על הארץ ועל פירותיה
* נפטר ר' משה-לייב שחור, הצופה, 1 בספטמבר 1964, עמ' 1
* הרב שלמה יוסף זוין והרב יצחק אריאלי, לדמותו של רמ"ל שחור: שבעה לפטירתו, הצופה, 9 בספטמבר 1964, עמ' 2
* משה ליב שחור (1893-1964), דף שער בספרייה הלאומית

הערות שוליים
------------

1. ↑  דוד תדהר (עורך), "הרב זאב וולף שחור", באנציקלופדיה לחלוצי הישוב ובוניו, כרך ג (1949), עמ' 1462
2. ↑  דמות תורנית ללא אצטלה, הצפה, 27/9/64.
3. ↑  מתוך הפתיחה לספרו כח התשובה, עמ' י.
4. ↑  קיום של תורה וחסד, הצפה, 2/10/64.
5. ↑  דף לזכר אורי שחור, ב"לעד" – אתר לזכר האזרחים חללי פעולות האיבה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007494065105171
* GND: 1053485255
* ISNI: 0000 0000 2901 9929
* LCCN: n85104564
* VIAF: 45731442
* WorldCat: lccn-n85104564

 |
ארמון במירופיל
**מירופיל** (באוקראינית: **Миропіль**) היא עיירה בנפת רומניב שבמחוז ז'יטומיר, אוקראינה. היא שוכנת על גדת נהר הסלוץ', וממוקמת 70 קילומטר ממערב לבירה המחוזית ז'יטומיר ו-200 קילומטר ממערב לקייב.

היסטוריה
--------

במאה ה-12 שכנה באזור עיר הגבול המבוצרת קמניץ ווהלין, מוצב של נסיכות ווהלין, שנזכרה ברשומות לראשונה ב-1196. היא נשרפה על ידי באטו חאן ב-1240 ובמקום שרד רק כפר קטן. ב-1585 הוא נזכר שוב במסמכי האיחוד הפולני-ליטאי כחלק מנחלות בית אוסטרוגסקי. בימי מרד חמלניצקי ב-1648 פעלו במקום מורדים קוזאקים, אך העיירה הושבה לפולין-ליטא בהסכם אנדרוסובו ב-1667. ב-1711 גירש צבאו של פיוטר הגדול את תושבי הגדה המערבית של הדנייפר כדי למנוע תמיכה מאיוואן מזפה, והכפר נותר שומם. בעשורים הבאים הוא יושב מחדש, בין היתר על ידי יהודים רבים. ב-1793, לאחר חלוקת פולין השנייה, נמצא האזור בשליטת האימפריה הרוסית. בתקופה זו היו במקום ארבעה יישובים: מירופול (מירופיל באוקראינית), מירופול ישן, מירופול חדש וקמינקא. ב-1897 נערך במקום מפקד אוכלוסין: נמנו 4,914 איש, מרביתם נוצרים אורתודוקסים; היו גם 1,912 יהודים. לאחר מהפכת פברואר סופח הפלך לרפובליקה העממית של אוקראינה, אך נכבש על ידי ברית המועצות ונכלל בשליטתה תחת תנאי הסכם ריגה. רבים מהמקומיים מתו ברעב הגדול של 1932–1933. 

ב-6 ביולי 1941 נפל החבל לידי גרמניה הנאצית, וכמעט כל היהודים נרצחו בירי בימי השואה. ארבעת הכפרים שוחררו ב-6 בינואר 1944. ב-1957 הם אוחדו ליצירת עיירה אחת, מירופיל. מאז 1991 היא משתייכת לאוקראינה העצמאית.

בתולדות ישראל, היא ידועה כמקום משכנם של האדמו"רים מקמינקא-מיראפאל. ש. אנ-סקי ביקר בה ב-1912 וביסס את דמות הצדיק ממחזהו "הדיבוק" על סיפורים ששמע אודות האדמו"ר שמואל השני; אותה דמות מתגוררת בעיירה מירופול.

קישורים חיצוניים
----------------

ויקישיתוף מדיה וקבצים בנושא **מירופיל** בוויקישיתוף
* מירופול (Miropol), ב"אנציקלופדיה של הגטאות", באתר "יד ושם"
* אלכסנדר קרוגלוב (רו'), מירופול, **אנציקלופדיה של המחנות והגטאות** (כרך II, חלק B, עמ' 1545–1546), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)